  Анжелика Тихонова корреспондент Яр ёросысь Ӝуйна (Зюзино) гуртысь мыло-кыдо кышномуртъёс вашкала чильтэръёслы сӥзем «Фантазия в нитях» нимам паймымон чебер адӟытон усьтӥзы. Отчы гуртазы улӥсьёслэсь люкам ужъёсты поттӥзы. Со сярысь ивортодэтъя «Удмуртия» агентстволэн корреспондентэзлы адӟытонэз дасясь, шаерчи, лулчеберет удысын ужась Раиса Наговицына вераз. Шаерчилэн кылъёсызъя, соин кылдытэм музейзы 1995-тӥ арысен ужа ини. Отчы ас гуртысьтыз, муниципал кылдытэтысьтызы гуртъёсысь калыклэсь этнической материал люка. Музейзы туж йӧно, узыр пӧрмиз ини. Люкасько ваньзэ, мае калык сётэ, озьы ик чильтэръёсты. Чильтэр оборкаосты, миндэр вылэ, комод вылэ пононъёсты. Огъя вераса, ваньзэ вашкалазэ, чильпамзэ. Туала сямен чильпам салфеткаосты уг, вашкалазэ – чильтэръёсын ӵушконъёсты, кылсярысь. Ваньмыз соос адямиослэн сандыкъёсазы кыллё. Али уго юртэз озьы уг чеберъяло ни, ваньмыз огшоры. Соин ик мон сое шедьтыны малпай. Библиотекаренымы ӵош ми сое калыклы возьматыны малпам. Кызьы пӧрмиз, чеберъям. Калыклы туж яраз Раиса Наговицына, чильтэръёсын адӟытонэз дасясь, шаерчи Та адӟытонэ тӧдьы сӥньысъёслэсь чильпам ужъёс пыртэмын. Пӧлазы 19-тӥ дауре кылдытэмъёсыз но вань, нош тросэз – 20-тӥ даурысь. Историзы сярысь верано ке – со 1950-1960 аръёсы пудо вордӥсьёс, кудъёсыз фермаын ужазы, чильпазы. Соку уго нимаз пудо возьмасьёс ӧй вал, асьсэос пудо утё вал. Тӥни ӵапак со вакытэ, огшоры пуконтэм вылысь, соос киуж ужазы. Озьы тӥни таӵе ӟеч ужъёссы пӧрмылӥзы. Со ужъёсысь пужыос ваньмыз пӧртэмесь. Кин ке кинлэсь ке пужызэ басьтэ вал ке но, быдэсак сыӵе ик уг чильпа вал, аслэсьтыззэ ватса вал Раиса Наговицына, чильтэръёсын адӟытонэз дасясь, шаерчи «Фантазия в нитях» адӟытон 10 фото Адӟытон Ӝуйна гуртысь азьвыл школа юртлэн фойеаз интыяськемын. Со юртын ик али гурт администрацизы, почтазы, библиотеказы, клубзы но музейзы интыяськемын.  Тодэ вайытом, Ижкарын «Удмуртия» книгапоттоннилэн галереяяз (Пастухов нимо урам, 13) РСФСР-ысь дано суредасьлэн Менсадык Гариповлэн ужъёсыныз адӟытон ужа.  Тегъёс: Лулчеберет Яр Удмуртия адӟытон киуж  